

 **REPUBLIKA HRVATSKA**

**DUBROVAČKO-NERETVANSKA ŽUPANIJA**

  **GRAD METKOVIĆ**

 **JEDINSTVENI UPRAVNI ODJEL**

KLASA: 334-01/25-01/01

URBROJ: 2117-10-01-25-2

Metković, 13. siječnja 2025.g.

Na temelju Odluke o načinu raspodjele raspoloživih sredstava iz Proračuna Grada Metkovića za 2024.g. namijenjenih financiranju programa/projekata udruga u turizmu KLASA: 334-01/25-01/01, URBROJ: 2117-10-02-25-1 od 10. siječnja 2025. godine i članka 20. Pravilnika o financiranju javnih potreba Grada Metkovića (“Neretvanski glasnik”, broj 5/16), Pročelnik Jedinstvenog upravnog odjela Grada Metkovića, objavljuje

**JAVNI POZIV**

**ZA PREDLAGANJE PROGRAMA JAVNIH POTREBA**

**U TURIZMU GRADA METKOVIĆA ZA 2025. GODINU**

I.

Javne potrebe u turizmu, za koje se sredstva osiguravaju iz proračuna Grada Metkovića jesu djelatnosti, programi, akcije i manifestacije od interesa za Grad Metković.

II.

Grad Metković u 2025. godini financirati će provedbu programa/projekata koji su vezani uz:

* inovacije u turizmu
* unapređenje ukupne turističke ponude inovativnim proizvodima i uslugama
* razvoj turističkih proizvoda (zdravstveni, kulturni, poslovni, ciklo, eno, gastro, sportski i dr.)
* organizaciju turističkih manifestacija (kulturnih, zabavnih, sportskih, eno, gastro i dr.) u cilju najma prostora, najam i nabava opreme i materijala vezanih za organizaciju i dr.
* drugi programi/projekti značajni za razvoj turizma i obogaćivanje turističke ponude
* edukacije u turizmu,
* promocije prijavljenog programa/projekta (izrada promidžbenih materijala, medijsko oglašavanje, izdavanje publikacija i dr.)
* realizacije drugih programa/projekata koji doprinose poticanju razvoja turizma i obogaćivanju turističke ponude grada Metkovića.

III.

Za financiranje programa i projekata u okviru ovog Poziva raspoloživ je iznos od 75.000,00 €.

IV.

Pravo podnošenja prijava programa po ovom Pozivu imaju udruge koje obavljaju djelatnost iz ovog poziva i ispunjavaju svojstva prihvatljivih ponuditelja sukladno odredbama dokumentacije za provedbu natječaja.

V.

Prijava programa/projekata treba biti izrađena sukladno odredbama dokumentacije za provedbu natječaja.

VI.

Prijedlozi programa/projekata dostavljaju se isključivo na propisanim obrascima, koji su zajedno s Uputama za prijavitelje, dostupni na web stranici Grada Metkovića [www.grad-metkovic.hr](http://www.grad-metkovic.hr) .

Natječajna dokumentacija se predaje u zatvorenoj omotnici koja na vanjskoj strani mora sadržavati puni naziv i adresu podnositelja prijave, preporučenom pošiljkom ili osobno u pisarnicu Grada Metkovića, obavezno uz naznaku:

***PRIJEDLOG PROGRAMA JAVNIH POTREBA U TURIZMU***

***GRADA METKOVIĆA ZA 2025. GODINU – „NE OTVARATI“***

Prijave se šalju na slijedeću adresu:

**GRAD METKOVIĆ**

**Jedinstveni upravni odjel**

**Odsjek za komunalne poslove, prostorno**

**planiranje, gospodarstvo i fondove EU**

**Stjepana Radića 1**

**20350 Metković**

Sa prijaviteljima kojima su odobrena financijska sredstva, Grad Metković sklopiti će ugovor o financiranju najkasnije 30 dana od dana donošenja odluke o financiranju.

VII.

**Rok za podnošenje prijedloga programa/projekata je od 13. siječnja do 13. veljače 2025. godine.**

VIII.

Kriteriji za vrednovanje programa/projekata sadržani su u dokumentaciji za provedbu natječaja.

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom detaljno su opisani u Uputama za prijavitelje.

IX.

Nepravodobne i nepotpune prijave, prijave koje nisu izrađene sukladno odredbama dokumentacije za provedbu natječaja i nisu dostavljene na propisanim obrascima neće se razmatrati.

X.

Sva pitanja vezana uz ovaj Poziv mogu se postaviti isključivo elektroničkim putem, slanjem upita na adresu elektronske pošte: grad@metkovic.hr .

**PROČELNIK**

**Ivica Popović, mag. oec., v.r.**